Emotion (שיר של סמנתה סאנג)

"Emotion" (בעברית: "רֶגֶשׁ") הוא שיר שנכתב על ידי בארי ורובין גיב. הוא הוקלט לראשונה על ידי הזמרת האוסטרלית סמנתה סאנג, שהוציאה אותו כסינגל מסחרי. גרסתה הגיעה למקום השלישי במצעד הבילבורד הוט 100 בשנת 1978. להקת הבי ג'יז הקליטה ב-1994 גם כן גרסה משלה ל-"Emotion", שהייתה אמורה להיכלל באלבום Love Songs. אולם בשל גניזתו של האלבום הוחלט להכלילה באלבום האוסף Their Greatest Hits: The Record, שפורסם ב-2001. באותה שנה הוציאה להקת הבנות האמריקאית דסטיניז צ'יילד את גרסתה לשיר לאור. היא הפכה ללהיט בין-לאומי, שהגיע לעשרת ולחמשת השירים הפותחים בהוט 100 ובמצעד הסינגלים הבריטי בהתאמה. תחילה הגיעה סמנתה סאנג למיאמי, ונועדה עם בארי גיב על מנת להקליט את "Don't Throw It All Away". עם סיום העבודה סבר בארי כי השיר לא מתאים למיינסטרים העכשווי, והציע לה את "Emotion" במקום. הוא אף הקליט גם את עצמו כזמר ליווי. הבי-סייד של "Emotion" היה "When Love Is Gone" משל פרנסיס לאי. הפקתו של "Emotion" נעשתה בסטודיו קריטריה. תחילה נועד להופיע בפסקול הסרט "שיגעון המוזיקה", אך לבסוף הושמע ב-The Stud. "Emotion" הוקלט על ידי סמנתה סאנג, ויצא לאור כסינגל מסחרי על ידי חברת התקליטים פרייבט סטוק רקורדס. זה היה הלהיט היחידי של סאנג, שכן הוא דורג במקום השלישי בבילבורד הוט 100. במצעד סוף השנה של המגזין הוצב "Emotion" במקום ה-14. בשנת 2001 הוקלט "Emotion" על ידי להקת הבנות האמריקאית דסטיניז צ'יילד, עבור אלבומה השלישי, Survivor. הוא הופק ועובד על ידי מארק פייסט, ביונסה ואביה מת'יו נואלס. גרסה זו מעט איטית מהמקור, אך רמיקס קצבי שלה בהקפת נפטונס נכלל באלבום הרמיקס This Is the Remix, שיצא לאור בשנת 2002. "Emotion" יצא ב-4 בספטמבר 2001 לאור כסינגל השלישי של האלבום Survivor דרך חברת התקליטים קולומביה רקורדס. במהלך פיגועי 11 בספטמבר צבר השמעות איירפליי רבות, והפך למעין המנון הוקרה עבור משפחות הקורבנות. בנוסף לכך, בטקס פרסי המוזיקה של סול טריין הביעה הלהקה את צערה על מותה של אליה, שנפטרה בתאונת מטוס באוגוסט אותה שנה. בחלק מהפורמטים מופיע "8 Days of Christmas" כבי-סייד, ואילו בחלקים אחרים דווקא צורף "Bootylicious".‏ "Emotion" המשיך את רצף הלהיטים שפרסמה הדסטיניז צ'יילד בארצות הברית לפני הוצאתו. ב-1 בדצמבר 2001 הגיע לשיאו במקום העשירי במצעד הבילבורד הוט 100. כמו כן, הוא דורג במקום השלישי במצעד הסינגלים הבריטי, ונמכר בלמעלה מ-145,000 עותקים ברחבי המדינה. הוא נכנס לעשרת השירים הפותחים במצעדי הפזמונים בניו זילנד, אירלנד והולנד. הווידאו קליפ הרשמי של השיר, שבוים על ידי פרנסיס לורנס, מציג את שלוש חברות הלהקה במסך מפוצל לשלושה חלקים שונים. קלי רולנד הופיעה משמאל, ביונסה נואלס במרכז ומישל ויליאמס מימין. כולן מציגות סצנות שונות מלאות ברגש: רולנד נפרדת מבן-זוגה לפני שהוא נוסע, נואלס רואה את חברה מבלה עם אישה אחרת ופורצת בבכי וויליאמס שוהה לצד סבתה רגעים לפני מותה. לקראת סופו קוראת ויליאמס לשאר הבנות לביתה, והן מנחמות שם אחת את השנייה. הווידאו קליפ מוצג במהדורות האירופיות של סינגל התקליטור וב-DVD הבלעדי של וולמארט משנת 2004 בשם Fan Pack. מידע על היצירה "Emotion" באתר מיוזיק בריינז van Horn, Teri (29 באוגוסט 2001). "Aaliyah's Absence Felt at Lady of Soul Awards". MTV. נבדק ב-9 במרץ 2020. {{cite web}}: (עזרה) Independent Women (US maxi-CD single liner notes). Destiny's Child. Columbia Records, Sony Music Soundtrax. 2000. 44K 79493.{{cite AV media notes}}: תחזוקה - ציטוט: others in cite AV media (notes) (link) Emotion (UK CD1 liner notes). Destiny's Child. Columbia Records. 2001. 672111 2.{{cite AV media notes}}: תחזוקה - ציטוט: others in cite AV media (notes) (link) Emotion (UK CD2 liner notes). Destiny's Child. Columbia Records. 2001. 672111 5.{{cite AV media notes}}: תחזוקה - ציטוט: others in cite AV media (notes) (link) Emotion (UK cassette single sleeve). Destiny's Child. Columbia Records. 2001. 672111 4.{{cite AV media notes}}: תחזוקה - ציטוט: others in cite AV media (notes) (link) Emotion (European CD1 liner notes). Destiny's Child. Columbia Records. 2001. COL 671767 1.{{cite AV media notes}}: תחזוקה - ציטוט: others in cite AV media (notes) (link) Emotion (European CD2 liner notes). Destiny's Child. Columbia Records. 2001. COL 671767 2.{{cite AV media notes}}: תחזוקה - ציטוט: others in cite AV media (notes) (link) Emotion (Australian CD single liner notes). Destiny's Child. Columbia Records. 2001. 671878.5.{{cite AV media notes}}: תחזוקה - ציטוט: others in cite AV media (notes) (link) Emotion (Japanese CD single liner notes). Destiny's Child. Sony Records Int'l. 2001. SICP 2.{{cite AV media notes}}: תחזוקה - ציטוט: others in cite AV media (notes) (link)